The Dream of the Blue Turtles
The Dream of the Blue Turtles (ქართ. ლურჯი კუების სიზმარი) — ინგლისელი მუსიკოს სტინგის პირველი სოლო ალბომი, რომელიც მან ჩაწერა ჯგუფ The Police-იდან წასვლის შემდეგ. დისკი გამოიცა 1985 წელს. ალბომში არის სტინგის პირველი წარმატებული სოლო სინგლი „If You Love Somebody Set Them Free“, თავად The Police-ის სიმღერის „Shadows in the Rain“ სახეცვლილი, ჯაზური ვერსია და ენ რაისის წიგნის „ინტერვიუ ვამპირთან“ შთაგონებით შექმნილი „Consider Me Gone“. ფილმში Bring On the Night არის შეტანილი რამდენიმე სიმღერა ალბომიდან, შესრულებული როგორც რეპეტიციაზე, ასევე კონცერტზე. „Russians“-ში გამოყენებულია თემა კომპოზიციიდან „Lieutenant Kije“ (ოპუსი 60), რომელიც დაწერა რუსმა კომპოზიტორმა სერგეი პროკოფიევმა. იმავე პერიოდში სტინგმა, როგორც ამბის მთხრობელმა, გაახმოვანა ანიმაციური ფილმი „პეტია და მგელი“, რომელშიც ასევე არის გამოყენებული პროკოფიევის მუსიკა.